Üldkohtu (kuues koda) 20. septembri 2012. aasta otsus – Ungari vs. komisjon
(kohtuasi T‑407/10)
Struktuurifondid – Rahaline abi – Budapest‑Kelenföld‑Székesfehérvár‑Boba vaheline raudteeliin – Käibemaks – Abikõlbmatud kulutused
1.                     Majanduslik, sotsiaalne ja territoriaalne ühtekuuluvus – Struktuuriabi – Rahastamine liidu poolt – Ühtekuuluvusfond – Abikõlblikud kulutused – Käibemaks, mis ei kuulu tagastamisele – Mõiste, mis tuleb määratleda konkreetset fondi reguleeriva määruse, mitte siseriikliku õiguse alusel – Määrus nr 1084/2006 – Mõiste, mis viitab abisaaja võimalusele nimetatud maks maha arvata (Nõukogu määrus nr 1083/2006, artikli 56 lõige 4 ja nõukogu määrus nr 1084/2006, artikli 3 punkt e) (vt punktid 32–35 ja 53)
2.                     Euroopa Liidu õigus – Mitmekeelsed õigusaktid – Ühetaoline tõlgendamine – Erinevus keeleversioonide vahel – Asjaomase õigusakti üldine ülesehitus ja eesmärk kui alus, millest tuleb lähtuda (vt punktid 39 ja 40)
Ese
Nõue tühistada komisjoni 8. juuli 2010. aasta otsus suurprojekti „Budapest‑Kelenföld‑Székesfehérvár‑Boba vahelise raudteeliini taastamine, esimene lõik, esimene faas” kohta, mis on osaks rakenduskavast „Transport”, mis näeb ette Euroopa Liidu struktuuriabi Euroopa Regionaalarengu Fondi (ERF) ja Ühtekuuluvusfondi kaudu (CCI 2008HU161PR015).
Resolutsioon
1.
Jätta hagi rahuldamata.
2.
Mõista kohtukulud välja Ungarilt.